Snoop.ro: Candidata pentru comisar european Roxana Mînzatu și-a extins fără autorizație casa monument istoric, cumpărată cu 17.000 euro
Eurodeputata Roxana Mînzatu, candidata României pentru funcția de comisar european și vicepreședintă a Comisiei Europene, și-a extins casa din Brașov, monument istoric, fără să aibă autorizație de construire, scrie site-ul Snoop.ro. Casa, un imobil naționalizat, este cea în care Roxana Mînzatu spune că s-a născut și a cumpărat-o în 2009 cu echivalentul a 17.000 de euro.